
PARLAMENTUL ROMÂNIEI

CAMERA DEPUTAŢILOR
	                   COMISIA JURIDICĂ,

            DE DISCIPLINĂ ŞI IMUNITĂŢI
	
	                  Bucureşti, 9 februarie 2017
                   Nr. PLx.  14/2017


A V I Z 

asupra proiectului de Lege pentru aprobarea Contractului cadru de finanțare dintre România și Banca Europeană de Investiții (România UE co-finanțare pentru creștere 2014-2020), semnat la București, la 15 iulie 2016

În conformitate cu dispozițiile art.95 şi ale art.115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, în procedură de urgenţă, cu proiectul de lege pentru aprobarea Contractului cadru de finanțare dintre România și Banca Europeană de Investiții (România UE co-finanțare pentru creștere 2014-2020), semnat la București, la 15 iulie 2016, trimis cu adresa nr. PLx. 14 din 1 februarie 2017, înregistrat la Comisia juridică, de disciplină şi imunităţi sub nr.4c-11/144/2017.

Camera Deputaţilor este primă Cameră sesizată. 
Proiectul de Lege are ca obiect de reglementare aprobarea Contractului cadru de finanțare dintre România și Banca Europeană de Investiții (România UE co-finanțare pentru creștere 2014-2020), semnat la București, la 15 iulie 2016. Astfel, împrumutul contractat prin intermediul acestui contract se circumscrie dispozițiilor privind legislația în domeniul datoriei publice, fiind destinat finanțării deficitului bugetului de stat și refinanțării datoriei publice guvernamentale, a cărui disponibilizare are la bază realizarea obiectivelor de investiții cuprinse în axele prioritare din Programul Operațional Competitivitate (integral), Programul Operațional Capital Uman (integral) și Programul Operațional Infrastructură Mare - (i) Axa prioritară 6 - Promovarea energiei curate și eficienței energetice în vederea susținerii unei economii cu emisii scăzute de carbon; (ii) Axa prioritară 7 - Creșterea eficienței energetice la nivelul sistemului centralizat de termoficare în orașele selectate; și (iii) Axa prioritară 8 - Sisteme inteligente și sustenabile de transport a energiei electrice și gazelor naturale.
Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
În şedinţa din data de 9 februarie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr. 1242 din data de 8.12.2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

                   PREŞEDINTE,                          
                                                                     SECRETAR,

               Eugen NICOLICEA                                                                               Costel Neculai DUNAVA
Consilier parlamentar,

